Диего Симеоне

Диего Пабло Симеоне (роден на 28 април 1970, Буенос Аирес) — аргентински фудбалски тренер и поранешен фудбалер, играч од средниот ред. Во моментов ја води екипата на Атлетико Мадрид.

Биографија
Наречен „Ел Чоло“ (историски термин што потекнува од ацтечкиот јазик Xoloitzcuintli, што значи „вкрстување“), тој има делумно италијанско потекло, со оглед на тоа што неговите предци потекнуваат од Трекина, Потенца.

Од неговиот брак со Каролина Балдини, има три деца, сите тројца фудбалери: Џовани, Џанлука и Џулијано, родени соодветно во 1995, 1998 и 2002 година.

Во септември 2016 година, неговата прва ќерка, Франческа, се родила како плод од врската со неговата нова партнерка Карла Переира.. Во септември 2019 година, двојката се венчала во Касоле д'Елза. Во февруари, тој станал татко по петти пат со раѓањето на ќерката Валентина.

На 26 јануари 2022 година, платформата Prime Video ја објавило „Симеоне - Живејќи од натпревар до натпревар“, документарна серија фокусирана на неговата кариера.

Технички карактеристики
Играч
Како играч, тој настапувал како внатрешен играч од средниот ред, а со успешност можел да ја покрие и улогата на медијано.. Како харизматичен „лидер“, тој бил надарен со храброст, динамичност, издржливост и изразена способност за постигнување голови, што му овозможила во кариерата да реализира повеќе од 100 голови: неговата способност за офанзивни проекции се покажала како опасно тактичко оружје кое честопати ги затекнувало противничките одбрани неподготвени. Исто така, цврст и добар во одбранбената фаза, тој бил ефикасен и во пресингот како и во покривањето на своите соиграчи кои отишле напред за време на акцијата.

Тренер

 Клупска кариера 
Диего Симеоне ја започнува својата клупска кариера во 1987 година во  Велес Сарсфилд. Во 1990 година е привлечен  од  Мирча Луческу во италијанската Пиза. Следува краток престој во Севиља за потоа да направи трансфер во Атлетико Мадрид. Со „душекчиите“ Симеоне ги постигнува своите први успеси кога во сезоната 1995-96 ја освојува „дуплата круна“ во Шпанија. Во тоа време тренер е Србинот Радомир Антиќ, а капитен на  тимот е Љубослав Пенев. Го освојуваат првенството на категоричен начин, првенството го завршуваат со предност од  7 бода  пред Барселона и со цели 17 пред другиот „гранд“  Реал Мадрид. Во финалето на турнирот за Купот на кралот ја победуваат Барселона на Јохан Кројф со златен гол во 102. минута. Во 1997 година Симеоне преминува во Серија А и потпишува со Интер воден  од  Лујџи Симони. Две сезони е капитен на тимот, а во 1997/98 година го освојува Купот на УЕФА со победа во финалето со 3-0 над својот иден клуб Лацио, воден  од  Свен-Горан Ериксон. Во 1999 година преминува во Лацио каде  игра рамо до рамо со своите сонародници и соиграчи од  репрезентацијата на Аргентина - Ернан Креспо, Матијас Алмеида, Клаудио Лопес, Нестор Сенсини и Хуан Себастијан Верон. Уште во својата прва сезона со екипата на „орлите“ Диего Симеоне ги освојува трите титули на Италија, како и Суперкупот на УЕФА, победувајќи го во Битката за трофеј Манчестер јунајтед со 1-0. Во борбата за скудетото Лацио и Јувентус се израмнети до последното коло во кое „бјанконерите“ губат  од  Перуџа, а Симеоне и неговите соиграчи ја победуваат Реџина и стануваат шампиони на Италија. Во финалето на Купот на Италија Лацио  триумфира над Интер по 0-0 на Џузепе Меаца и победа со 2-1 на Стадион Олимпико, а победничкиот гол за „римските орли“ го постигнува Диего Симеоне. Во натпреварот за Суперкупот на Италија одново го победуваат Интер на Марчело Липи со 4-3. Во Рим Симеоне игра уште три сезона пред да се врати во Атлетико Мадрид во 2003 година и по нови две сезони за „душекџиите“ ја завршува кариерата во аргентинскиот Расинг.

 Репрезентативна кариера 
За Аргентина дебитира во 1988 година и настапува на 106 натпревари, и според тој показател го зазема третото место во историјата на националниот  тим после  Хавиер Санети (145) и Роберто Ајала (115). Со екипата на „гаучосите“ Симеоне го освојува турнирот Копа Америка во 1991 и 1993 година, по победите со по 2-1 над Колумбија и Мексико, кога во финалната средба со Колумбијците  го постигнува вториот, победоносниот, гол. Игра и на три светски првенства, 1994, 1998 и 2002 година. Носител е на сребрен медал  од  Летните олимписки игри во 1996 година, го освојува и Купот на конфедерациите во 1992 година со победата во финалето со 3-1 над Саудиска Арабија.

 Тренерска кариера 
Диего Симеоне го одиграл својот последен меч  за Расинг на 17 февруари 2006 година, ја прекинува својата играчка кариера и станува тренер на клубот. На 18 мај истата година станува тренер на Естудијантес и ги води  до нивната прва титула  по  23 години, на 13 декември 2006 година во решавачкиот последен меч ја победува Бока јуниорс со 2-1. Во октомври истата година во својата анкета мрежното место Clarín.com го прогласува за „Тренер на годината“ во Аргентина.Simeone, el gran estratega del fútbol argentino  clarin.com (31 OCT 2006) На 15 декември 2007 година Симеоне е претставен како новиот тренер на Ривер Плејт, заземајќи го местото на Даниел Пасарела кој поднел оставка. Го води клубот до шампионската титула на клаусура за 2008 година. Лошиот старт во првенството довел до 11 порази и го заковал тимот на дното на аргентинската примера дивисион, како и раното отпаѓање  во  Копа Судамерикана  од  мексиканскиот Чивас Гуадалахара, го принудуваат Симеоне да даде оставка на 7 ноември 2008 година. Следуваат кратки престои во Сан Лоренцо, италијанскиот  Катанија и  повторно во Расинг.
На 23 декември 2011 Симеоне е претставен како новиот тренер на Атлетико Мадрид. На 9 мај 2012 година,  ја освојува Лига Европа победувајќи го во финалето Атлетик Билбао со  3-0, а на 31 август  и  Суперкупот на УЕФА  по победата над европскиот шампион Челси со 4-1.

 Успеси 
Како фудбалер:
 Атлетико Мадрид
Примера дивисион - 1995–96
Куп на кралот - 1995–96 (Победа над Барселона со 1 : 0)
 Интер
Куп на УЕФА - 1997/98 (Победа над Лацио со 3 : 0)
 Лацио
Серија А - 1999–2000
Куп на Италија - 1999–2000
Суперкуп на Италија - 2000
Суперкуп на УЕФА - 2000
 Аргентина
Копа Америка (2): 1991, 1993
Куп на конфедерациите (1): 1992

Како тренер:
 Естудијантес
Примера дивисион Аргентина (1): Апертура 2006
 Ривер Плејт
Примера дивисион Аргентина (1): Клаусура 2008
 Атлетико Мадрид
Лига Европа 2011/12 (Победа над Атлетик Билбао со 3 : 0)
Суперкуп на УЕФА 2012 (Победа над Челси со 4 : 1)
Примера дивисион 2013/14

 Наводи 

Надворешни врски

Profile and Statistics at yahoo.com

 Managerial statistics in the Argentine Primera
 Futbol Factory profile (Archived)
  Profile Simeone

Категорија:Аргентински фудбалери
Категорија:Аргентински фудбалски тренери
Категорија:Фудбалери на ФК Велес Сарсфилд
Категорија:Фудбалери на ФК Пиза
Категорија:Фудбалери на ФК Севиља
Категорија:Фудбалери на ФК Интер
Категорија:Фудбалери на ФК Лацио
Категорија:Фудбалери на ФК Атлетико Мадрид
Категорија:Тренери на ФК Ривер Плејт
Категорија:Тренери на ФК Атлетико Мадрид
Категорија:Живи луѓе
Категорија:Родени во 1970 година